বিস্ময়কে নিয়মরীতির একটি সমষ্টির অনুসারী কাজের ধারণায় গভীরভাবে সংযুক্ত করা হয়। দৈনন্দিন জীবনের বাস্তবতা উৎপাদনকারী ঘটনাসমূহের নিয়মাবলী বৃদ্ধাঙ্গুলি-নিয়মের প্রত্যাশা থেকে বিচ্ছিন্ন হলে, এর ফলস্বরূপ বিস্ময়ের সৃষ্টি হয়। বিস্ময় প্রত্যাশা ও বাস্তবতার মধ্যে পার্থক্যের প্রতিনিধিত্ব করে ( পার্থিব ঘটনাসমূহ সম্পর্কে আমাদের প্রত্যাশা ও ধারণাসমূহ এবং প্রকৃতপক্ষে যে পথ দিয়ে ঘটনাগুলো সংঘটিত হয়, তার মধ্যকার ফাঁক)। এই শূণ্যস্থান নতুন তথ্যাদি জানার একটি গুরুত্বপূর্ণ ভিত্তি বলে গণ্য হতে পারে, যেহেতু বিস্ময় মানুষকে তাদের নিজের অজ্ঞতার প্রতি সচেতন করতে পারে। অজ্ঞতার এই স্বীকৃতি, অন্যপথে, নতুন জ্ঞানের একটি জানালা হয়ে উঠতে পারে।

বিস্ময় এছাড়াও প্রত্যাশা লঙ্ঘনের কারণে ঘটতে পারে। আন্তঃব্যক্তিগত যোগাযোগের নির্দিষ্ট ক্ষেত্রে, প্রত্যাশা লঙ্ঘন তত্ত্ব (EVT) বলে যে, তিনটি কারণে একটি ব্যক্তির প্রত্যাশা প্রভাবিত হয়: মিথষ্ক্রিয়াশীল চলকসমূহ, পরিবেশগত চলকসমূহ, এবং চলকসমূহ মিথষ্ক্রিয়ার প্রকৃতি বা পরিবেশগত চলকসমূহের সাথে সম্পর্কিত চলকসমূহ।


বিস্ময় এই তিনটি কারণের একটি, দুইটি, বা সবগুলির সমবায়ের লঙ্ঘনের কারণে ঘটতে পারে।

বিস্ময়ের সবসময় একটি নেতিবাচক যোজক থাকতে হবে, এমনটা নয়। EVT প্রস্তাব করে যে, প্রত্যাশা প্রত্যাশিত সীমার মধ্যে বা প্রত্যাশিত সীমার বাইরে (সীমা লঙ্ঘনপূর্বক) আচরণের একটি নিশ্চিতকরণ হিসাবে যোগাযোগের ফলাফলকে প্রভাবিত করবে। এছাড়াও, EVT এর স্বীকার্য অনুসারে, ইতিবাচক মিথস্ক্রিয়া লঙ্ঘনকারীর মনোযোগের মাত্রা বৃদ্ধি করবে, যেখানে নেতিবাচক লঙ্ঘনসমূহ মনোযোগের মাত্রা হ্রাস করে। ইতিবাচক লঙ্ঘনসমূহ তখন ইতিবাচক বিস্ময়ের কারণ হবে,যেমনঃ বিস্ময়কর একটি জন্মদিনের মজলিস; এবং নেতিবাচক লঙ্ঘনসমূহ নেতিবাচক বিস্ময়ের কারণ হবে,যেমনঃ একটি পার্কিং টিকিট। বিস্ময়ের ইতিবাচক লঙ্ঘনসমূহ বিশ্বাসযোগ্যতা, ক্ষমতা, আকর্ষণ, এবং প্রত্যয় উৎপাদনযোগ্যতা উন্নত করতে পারে; যেখানে বিস্ময়ের নেতিবাচক লঙ্ঘনসমূহ বিশ্বাসযোগ্যতা, ক্ষমতা, আকর্ষণ, এবং প্রত্যয় উৎপাদনযোগ্যতা কমিয়ে দিতে পারে। 

অ-মৌখিক প্রতিক্রিয়া
মৌখিক প্রতিক্রিয়া
শারীরবৃত্তীয় প্রতিক্রিয়া
নির্মাণ